ใช้วิธีการดูแลทั้งร่างกาย การเปลี่ยนกิจวัตรการอาบน้ำของคุณ การให้ความชุ่มชื้นแก่ผิวของคุณ
เมื่อคุณดื่มน้ำไม่เพียงพอ ผิวหนังของคุณจะเป็นหนึ่งในอวัยวะแรกๆ ที่มีปัญหา การขาดน้ำจะทำให้ผิวแห้งอย่างรวดเร็ว และเกิดปัญหาสุขภาพอื่นๆ จำนวนมาก ดื่มน้ำเยอะๆ ทุกวันเพื่อให้คุณสามารถปกป้องผิวและส่วนของร่างกายที่เหลือได้อีกด้วย ปริมาณที่เพียงพอสำหรับแต่ละคนนั้นแตกต่างกันออกไป คำแนะนำที่ให้ดื่มน้ำวันละ 8 แก้วนั้นเป็นเพียงตัวเลขคร่าวๆ เท่านั้น เมื่ออากาศเริ่มหนาว ความชื้นจะแยกตัวออกจากอากาศโดยธรรมชาติ ทำให้อากาศแห้งกว่าปกติมาก เมื่ออากาศแห้ง มันจะดึงความชุ่มชื้นออกจากผิว (เพื่อช่วยให้เกิดความสมดุล) นี่คือเหตุผลที่ผิวของคุณแห้งมากอยู่เสมอในช่วงฤดูหนาว การปกป้องผิวจากความหนาวเย็นโดยการใส่เสื้อผ้าที่ปกป้อง และทามอยเจอร์ไรเซอร์บนผิวสามารถป้องกันไม่ให้ผิวแห้งได้ ลองใส่ถุงน่องหรือเสื้อผ้าบางๆ อีกชั้นหนึ่งใต้กางเกงในช่วงฤดูหนาวเพื่อปกป้องขาของคุณ ซึ่งนี่จะช่วยปกป้องผิวของคุณ เนื่องจากผ้ายีนส์มีความสามารถในการรักษาความอบอุ่นและปกป้องผิวได้ไม่ดีนัก อากาศแห้งและร้อนจะดูดซับความชุ่มชื้นออกจากผิว ดังนั้นการเพิ่มความชื้นในบ้านจะช่วยให้ผิวของคุณคงความชุ่มชื้นไว้ได้ การมีเครื่องทำความชื้นเล็กๆ ไว้ในห้องนอนตอนกลางคืนจะทำให้เกิดความแตกต่างอย่างมาก และถ้าคุณสามารถมีไว้ในห้องที่สำคัญอื่นๆ ในบ้าน ก็จะสามารถช่วยได้เช่นกัน แค่ให้แน่ใจว่าไม่ได้ทำให้บ้านของคุณชื้นเกินไป เพราะนี่อาจจะทำให้เกิดปัญหาเชื้อราซึ่งจะมีผลเสียต่อสุขภาพ แสงแดดรุนแรงต่อผิวของคุณมาก นอกจากจะทำให้คุณเสี่ยงต่อการเกิดมะเร็งผิวหนังแล้ว ยังอาจจะทำให้ผิวเกิดความระคายเคืองและทำให้ผิวแห้งได้ ให้ใส่เสื้อผ้าบางเบาแต่ปกปิดตอนคุณออกไปกลางแดด เช่น กางเกงลินิน ถ้าคุณไม่สามารถหรือไม่อยากปกปิดผิวด้วยผ้า อย่างน้อยคุณก็ควรทาครีมกันแดด โดยให้ใช้ครีมกันแดดที่ป้องกันแสงทุกช่วงคลื่น (UVA/ UVB) และให้แน่ใจว่าทาตามคำแนะนำด้วย ค่า SPF 15 ก็น่าจะมากพอในการปกป้องผิวของคุณ คุณคงรู้ว่าตัวเองต้องการวิตามินซีเพื่อป้องกันไม่ให้คุณป่วย หรือรู้ว่ากล้ามเนื้อต้องการโปรตีน แต่คุณรู้หรือไม่ว่าผิวของคุณต้องการอะไรเพื่อให้มีสุขภาพดี ผิวของคุณต้องการสารอาหารเฉพาะเพื่อให้สุขภาพดีที่สุดเช่นกัน ดังนั้นคุณจะต้องแน่ใจว่าอาหารที่รับประทานมีปริมาณสารอาหารหลัก 3 ชนิดต่อไปนี้อย่างเพียงพอ ได้แก่ วิตามินอี วิตามินเอ และกรดไขมันโอเมก้า-3  แหล่งที่ดีของสารอาหารเหล่านี้ ได้แก่ ปลาซาร์ดีน ปลากะตัก ปลาแซลมอน อัลมอนด์ น้ำมันมะกอก แครอท และผักคะน้า คุณสามารถกินอาหารเสริมได้เช่นกัน แม้ว่าร่างกายของคุณอาจจะไม่ดูดซึมสิ่งเหล่านี้ได้ดีเท่าสารอาหารที่พบตามธรรมชาติในอาหาร ลงทุนซื้อแปรงขนสัตว์บริสุทธิ์ แต่อย่าให้ขนแข็งเกินไป ไม่อย่างนั้นคุณจะทำร้ายผิวของคุณ ให้แปรงขาช้าๆ ทั้งด้านหน้าและด้านหลัง และระวังอย่าแปรงบ่อยเกินไป หลังจากนั้นให้อาบน้ำและทาน้ำมันมะพร้าว น้ำมันอัลมอนด์ หรือน้ำมันเมล็ดองุ่นที่มีคุณภาพดี โลชั่นสามารถทำให้แย่ลงได้ ดังนั้นให้หลีกเลี่ยงอย่าใช้โลชั่น แล้วขาของคุณก็จะหยุดเป็นขุยแล้วล่ะ ถ้าคุณมีปัญหาทางการแพทย์ ให้ปรึกษาแพทย์ก่อนจะแปรงผิวแบบแห้ง ถ้าคุณลองใช้เทคนิคทั้งหมดนี้และพบว่าคุณยังคงประสบปัญหาผิวแห้งอยู่มาก คุณก็ควรจะปรึกษาแพทย์ คุณต้องพิจารณาหาสาเหตุทางการแพทย์ อาการของโรคบางอย่างอาจจะทำให้ผิวแห้งได้ และยาบางชนิดอาจจะทำให้เกิดผิวแห้งเป็นผลข้างเคียง สิ่งสำคัญคือคุณควรไปพบแพทย์เพื่อให้แน่ใจว่าอาการผิวแห้งของคุณไม่ได้เกิดจากปัญหาทางการแพทย์หรือยา ตอนคุณอาบน้ำ คุณจะล้างน้ำมันตามธรรมชาติจำนวนมากในผิวของคุณออกไปด้วย น้ำมันตามธรรมชาติเหล่านี้ไม่เพียงแต่ช่วยให้ผิวชุ่มชื้น แต่ยังปกป้องผิวของคุณจากความเสียหายที่อาจจะทำให้ผิวยิ่งแห้งกร้านมากขึ้นได้ ถ้าคุณอาบน้ำบ่อยเกินไป คุณอาจจะขจัดน้ำมันตามธรรมชาติเหล่านี้ออกไปมากกว่าที่ผิวจะสามารถสร้างทดแทนได้ซึ่งจะทำให้ขาแห้ง  ลองอาบน้ำวันเว้นวันหรือทุกสามวัน ถ้าคุณต้องอาบน้ำในระหว่างนั้น ให้ใช้น้ำเย็นและสบู่ในบริเวณที่เกิดความสกปรกมากที่สุดเท่านั้น (เช่น รักแร้) การอาบน้ำนานเกินไปหรือบ่อยเกินไปอาจจะทำให้เกิดปัญหาได้เช่นกัน ให้อาบน้ำครั้งละไม่เกิน 10-15 นาที และไม่เกินวันละ 1 ครั้ง อีกส่วนหนึ่งของการอาบน้ำที่จะขจัดน้ำมันตามธรรมชาติที่ปกป้องผิวจำนวนมากออกไปนั้นคืออุณหภูมิที่คุณตั้งไว้ตรงฝักบัวหรืออ่างอาบน้ำ น้ำร้อนมากๆ จะชะล้างน้ำมันตามธรรมชาติเหล่านั้นออกจากผิวและทำให้ผิวแห้ง คุณต้องเปลี่ยนไปใช้น้ำที่อุ่นเพียงเล็กน้อยถ้าคุณต้องการป้องกันไม่ให้ขาเกิดระคายเคือง คนส่วนใหญ่ไม่มีเครื่องวัดอุณหภูมิน้ำที่พวกเขาสามารถใช้กับอ่างอาบน้ำหรือฝักบัวได้ ดังนั้นคุณจะรู้ได้อย่างไรว่าน้ำร้อนเกินไป ให้ใช้กฎทั่วๆ ไปว่าถ้าคุณจะไม่ใช้น้ำนั้นอาบทารก คุณก็ไม่ควรใช้น้ำนั้นอาบตัวเองเช่นกัน ทดสอบอุณหภูมิกับส่วนที่บอบบางที่สุดของผิวของคุณ (เช่น ด้านในของข้อมือ) และให้น้ำเย็นเท่าที่คุณสามารถทนไหว สบู่ที่ออกแบบมาสำหรับผิวมันหรือที่มีค่า pH ไม่สมดุลนั้นอาจจะทำให้ผิวบอบบางของคุณระคายเคืองได้ ให้มองหาสบู่สำหรับ "ผิวบอบบาง" หรือที่ผสมมอยเจอร์ไรเซอร์ การศึกษาหนึ่งพบว่าสบู่โดฟ และโดยเฉพาะสบู่โดฟ ไวท์ และโดฟ เบบี้ มีค่า pH สมดุลที่สุดสำหรับผิวที่บอบบาง เมื่อคุณทำกิจวัตรด้านสุขอนามัย คุณควรจะอ่อนโยนกับผิว ผิวของคุณนั้นบอบบางมากและโดยเฉพาะผิวที่ขาจะบางและอาจเกิดปัญหาได้ ปฏิบัติต่อผิวของคุณอย่างนุ่มนวลเพื่อช่วยให้ผิวสมานตัวและป้องกันไม่ให้ปัญหาต่างๆ กลับมา  ขัดผิวเป็นครั้งคราว การขัดผิวนั้นดีต่อผิวของคุณแต่คุณต้องทำอย่างอ่อนโยนและอย่าขัดผิวบ่อยเกินไป แป้งเปียกจากผงฟูหรือผ้าขนหนูก็น่าจะพอแล้วในการขจัดเซลล์ผิวที่ตายแล้ว ในขณะที่ของบางอย่างเช่น ใยบวบขัดตัว และหินขัดผิวอาจจะทำให้ปัญหาแย่กว่าเดิมได้ ถ้าคุณจะโกนขาก็ให้ใช้มีดโกนใหม่และโกนเบาๆ เนื่องจากมีดโกนทื่อๆ สามารถทำให้ผิวระคายเคืองและทำให้ปัญหาแย่ลงหรือแม้กระทั่งเป็นตัวเริ่มทำให้เกิดอาการระคายเคืองได้ คุณจะต้องทำให้ผิวแห้งหลังจากอาบน้ำด้วยความอ่อนโยนอีกด้วย การถูผ้าเช็ดตัวบนผิวแรงๆ อาจจะทำให้มันแห้งเกินไป ทำให้ผิวระคายเคืองและขจัดความชุ่มชื้นตามธรรมชาติออกมากเกินไป ปล่อยให้ผิวแห้งเองถ้าทำได้ หรือไม่อย่างนั้นก็แค่ซับผิวให้แห้งเบาๆ ด้วยผ้าเช็ดตัวที่นุ่มและสะอาด ทันทีที่คุณอาบน้ำเสร็จให้ทามอยเจอร์ไรเซอร์อย่างน้อยหนึ่งชั้นบางๆ โดยนี่จะช่วยแทนที่น้ำมันตามธรรมชาติที่อาจจะถูกขจัดออกไปโดยการอาบน้ำ และยังจะช่วยล็อคความชุ่มชื้นให้ซึมเข้าสู่ผิวในขณะที่คุณอยู่ในน้ำอีกด้วย ถ้าคุณไม่มีเวลาอาบน้ำ แต่ต้องการทำให้ขามีความชุ่มชื้น ให้พันผ้าอุ่นและเปียกไว้รอบขาประมาณ 10-20 นาที นี่จะทำให้ผิวของคุณชื้นและเปิดรูขุมขน เพื่อให้มอยเจอร์ไรเซอร์สามารถซึมเข้าสู่ผิวได้อย่างดี ลาโนลินเป็นหนึ่งในไม่กี่ผลิตภัณฑ์ที่เป็นที่รู้จักว่ามีผลบนผิวอย่างยาวนาน เป็นผลิตภัณฑ์จากธรรมชาติที่ทำจากขี้ผึ้งที่ผลิตตามธรรมชาติจากสัตว์ที่ผลิตขนสัตว์ เช่น แกะ เป็นต้น ซึ่งทำมาเพื่อปกป้องผิวโดยเฉพาะ  พอกขาของคุณด้วยครีมลาโนลิน เช่น Bag Balm หนาๆ ทุกวันเป็นเวลา 1 สัปดาห์ เมื่อผ่านสัปดาห์นี้ไปแล้ว คุณสามารถเปลี่ยนไปแค่ทาแบบปกติทุก 3-4 วัน คุณสามารถพอกขาตอนกลางคืนและใส่ชุดนอนเก่าๆ ทับเพื่อให้ผลิตภัณฑ์ซึมเข้าสู่ผิวในขณะที่คุณนอนหลับได้อีกด้วย เบบี้ออยล์ น้ำมันมะพร้าว น้ำมันทาผิว แล้วแต่คุณเลือกเลย หนึ่งในน้ำมันเหล่านี้เป็นประโยชน์สำหรับการทำให้ผิวของคุณกลับสู่ภาวะปกติได้ อย่างไรก็ตาม มันไม่ใช่ทางแก้ที่ดีที่สุดเสมอไปในระยะยาว ถ้าคุณโกนขา น้ำมันนี้อาจจะทำให้เกิดการระคายเคืองและอุดตันรูขุมขน ทำให้เกิดขนคุดได้ ด้วยเหตุนี้คุณอาจจะไม่ต้องการพึ่งน้ำมันตลอดเวลา อย่างไรก็ตาม การใช้น้ำมันจะดีมากเพื่อช่วยให้ผิวสมานตัวในระหว่างที่คุณพยายามเปลี่ยนแปลงกิจวัตรประจำวัน หรือเพื่อปกป้องผิวของคุณในช่วงฤดูหนาว มอยเจอร์ไรเซอร์อื่นๆ ส่วนใหญ่มีผลต่อผิวของคุณน้อยมาก หลายชนิดเป็นเพียงแค่ชั้นของสารเหนียวๆ ซึ่งโดยทั่วไปจะแค่ค้างอยู่บนผิวของคุณเท่านั้น มองหาส่วนประกอบที่เป็นที่รู้จักว่าช่วยเรื่องผิว อย่างสารฮิวเมกเตนท์ (Humectants) และอีโมลเลียนต์ (Emollients) และเลิกใช้ครีมอื่นๆ เพราะมีแต่จะเสียเงินเปล่าเท่านั้น  คุณต้องการผลิตภัณฑ์ที่มีส่วนประกอบ เช่น กรดแลคติก (Lactic Acid) โพรพิลีน ไกลคอล (Propylene Glycol) และยูเรีย (Urea) ส่วนประกอบหนึ่งที่คุณต้องหลีกเลี่ยงคือน้ำหอม สารเคมีที่มีกลิ่นหอมจำนวนมากมีฤทธิ์ระคายเคืองต่อผิวหนัง ดังนั้นคุณจึงควรหลีกเลี่ยงสารเหล่านั้น
ดื่มน้ำมากขึ้น. ปกป้องผิวจากความหนาวเย็น. รักษาระดับความชุ่มชื้นภายในบ้าน. หลีกเลี่ยงการสัมผัสแสงแดดมากเกินไป. ปรับเปลี่ยนอาหารเพื่อให้ได้รับสารอาหารสำหรับผิวที่สำคัญ. ลองแปรงผิวแบบแห้ง. ปรึกษาแพทย์. ปรับเปลี่ยนความถี่ในการอาบน้ำ. อาบน้ำอุ่น. หลีกเลี่ยงสบู่แรงๆ. อ่อนโยนกับผิวของคุณ. ผึ่งลมให้ผิวแห้งเองหรือซับแห้ง. ทามอยเจอร์ไรเซอร์ทันทีหลังอาบน้ำ. ลองใช้ครีมลาโนลิน (Lanolin). ใช้น้ำมัน. หลีกเลี่ยงมอยเจอร์ไรเซอร์ส่วนใหญ่.
https://www.wikihow.com/Heal-Dry-Skin-on-Legs https://www.wikihow.com/Heal-Dry-Skin-on-Legs https://www.wikihow.com/Heal-Dry-Skin-on-Legs
Taking a Whole-Body Approach Changing Your Bathing Routine Moisturizing Your Skin